इस चीज की शुरुआत कैसे हुई. इस पर कमाल रिजवी बताते हैं कि ''रेस्त्रां में कुछ लोग लगातार खाना खाने आते थे. ऐसे में उन लोगों से बातचीत भी होती थी. अच्छी जान पहचान हो गई थी. इसी दौरान मैंनें देखा कि उनमें से एक शख्स ने रेस्त्रां में आना बंद कर दिया. जब मैंने उन्हीं में से एक व्यक्ति से पूछा उसने बताया कि उसकी नौकरी छूट गई है. अब यहां खाने के लिए उसके पास पैसे नहीं है. ये सुनकर मुझे बुरा लगा. तब मैंने उन्हीं लोगों से कहा कि वह अपने दोस्त को लेकर आएं. उससे कहें कि वह बिना चिंता के खाना खाए. ये कोई चैरिटी नहीं है. वह इसे लोन समझे और जब उसकी नौकरी लग जाए तो वह पैसे वापस कर दे.